Document ID: /roh_data/filtered/fineweb-2-filterrobots_roh.jsonl.gz/24220

L’idea sco tala è atgnamain bainvisa en omaduas chombras. La moziun vuleva pussibilitar als chantuns da fabritgar enturn stallas ni clavads, ch' èn situads ordaifer la zona da fabrica e che na vegnan betg pli duvrads. Il plan directiv dals chantuns vess però stuì vegnir resguardà.
Però cul na a la moziun dal parlament n' è la tematica anc betg giu da maisa. Previs è ch' il Cussegl federal preschenta quest atun ina proposta per la revisiun da la lescha da la planisaziun dal territori. En quella duai era la problematica da stallas e clavads che na vegnan betg pli duvrads avair plazza.
RR novitads 16:00